EkBass/fiwiki-20250220-pages-articles huggingface dataset:
Elfriede Lohse-Wächtler

Anna Frida "Elfriede" Lohse-Wächtler (4. joulukuuta 1899 Dresden, Saksi, Saksa − 31. heinäkuuta 1940 Pirna, Saksi) oli saksalainen kokeileva taidemaalari, joka edusti ekspressionistista suuntausta. == Elämä == Wächtler kasvoi keskiluokkaisessa perheessä Dresdenissä Löbtaun kaupunginosassa. Vanhemmat vastustivat hänen taiteilijahaaveitaan. Wächtler opiskeli kuitenkin Dresdenin taideakatemiassa ja muutti kotoa 16-vuotiaana elättäen itsensä tekemillään batiikkitöillä. Häntä kiehtoi Dresdenin boheemius ja dada. Wächtler osallistui myös marxilaisen vallankumousjärjestö Spartakistiliiton tapahtumiin. Wächtler meni naimisiin harrastelijataiteilija Kurt Lohsen kanssa, mistä hänen ystävänsä eivät pitäneet. Mies tuhlasi omat ja Lohse-Wächtlerin rahat, mistä lähtien Lohse-Wächtlerin elämää vaivasi köyhyys. Pari erosi, vaikkei hankkinut virallista eroa. Kurt muutti Hampuriin, jossa kuitenkin sairastui. Lohse- Wächtler muutti hänen peräänsä huolehtiakseen hänestä, mutta Kurt hankki pian uuden rakastajan. Lohse-Wächtlerin elämäntilanne kävi niin vaikeaksi, että hän sai hermoromahduksen ja hän pääsi mielisairaalaan lepäämään. Sairaalassa hän maalasi muotokuvia muista potilaista, niin kutsutut Friedrichsbergin muotokuvat (Friedrichsberger Köpfe), joita kriitikot ylistivät. Toivuttuaan Lohse-Wächtler oli vuosia hyvin tuottelias, maalaten syrjäytyneitä ja vähemmistöjä. Hänellä meni kuitenkin henkilökohtaisesti huonosti, hän tunsi itsensä henkisesti eristäytyneeksi ja kärsi ajoittain asunnottomuudesta.Lohse- Wächtler muutti takaisin vanhempiensa luokse Dresdeniin, minkä he kokivat häiritsevänä. Vuonna 1932 isä toimitti hänet Arnsdorfin mielisairaalaan, jossa hänellä diagnosoitiin skitsofrenia. Vuonna 1935 Kurt otti virallisen avioeron vedoten parantumattomaan mielisairauteen. Miehellä oli kuitenkin jo useita lapsia avopuolisonsa kanssa. Lohse-Wächtler taas joutui samana vuonna pakkosteriloiduksi, koska natsit olivat säätäneet eugenistisen "lain perinnöllisestä terveydestä". Nöyryyttävän kokemuksen jälkeen hän lopetti maalaamisen ja piirtämisen. Vuonna 1940 Lohse-Wächtler joutui holokaustin uhriksi. Adolf Hitlerin joukkotuhontaohjelma Aktion T4 määräsi henkisesti tai ruumiillisesti vammaisiksi katsotut eli "elämän, joka ei ole elämisen arvoista" murhattavaksi. Lohse-Wächtler murhattiin heinäkuun 1940 lopussa Sonnensteinin mielisairaalassa Pirnassa. == Lähteet == == Aiheesta muualla == Luokka:Saksalaiset taidemaalarit Luokka:Ekspressionistit Luokka:Holokaustissa kuolleet Luokka:Vuonna 1899 syntyneet Luokka:Vuonna 1940 kuolleet
Luettelo Pohjois-Irlannin asutuskeskuksista

Luettelo Pohjois-Irlannin 50 suurimmasta asutuskeskuksesta väkiluvun mukaan. Kaupunkinimitystä käyttävät paikat näkyvät lihavoituina. # Taajama Kreivikunta Asukasluku 1 Belfast Antrimin kreivikunta Downin kreivikunta 276 459 2 Derry/Londonderry Londonderryn kreivikunta 83 699 3 Lisburn Antrimin kreivikunta Downin kreivikunta 71 465 4 Newtownabbey Antrimin kreivikunta 62 056 5 Bangor Downin kreivikunta 58 388 6 Craigavonin seutu (sisältää Craigavonin Lurganin Portadownin Blearyn) Armaghin kreivikunta 57 685 7 Castlereaghin seutu (sisältää Dundonaldin ja vähän Belfastia) Downin kreivikunta 54 990 8 Ballymena (sisältää Gracehillin) Antrimin kreivikunta 28 717 9 Newtownards Downin kreivikunta 27 821 10 Newry (sisältää Bessbrookin) Armaghin kreivikunta Downin kreivikunta 27 433 11 Carrickfergus Antrimin kreivikunta 27 201 12 Coleraine Londonderryn kreivikunta 25 089 13 Antrim Antrimin kreivikunta 20 001 14 Omagh Tyronen kreivikunta 19 910 15 Larne Antrimin kreivikunta 18 228 16 Banbridge Downin kreivikunta 14 744 17 Armagh Armaghin kreivikunta 14 590 18 Enniskillen Fermanaghin kreivikunta 13 599 19 Strabane Tyronen kreivikunta 13 456 20 Limavady Londonderryn kreivikunta 12 135 21 Holywood Downin kreivikunta 12 037 22 Dungannon (sisältää Moygashelin) Tyronen kreivikunta 11 139 23 Cookstown Tyronen kreivikunta 10 646 24 Downpatrick Downin kreivikunta 10 316 25 Ballymoney Antrimin kreivikunta 9 021 26 Comber Downin kreivikunta 8 933 27 Ballyclare Antrimin kreivikunta 8 770 28 Magherafelt Londonderryn kreivikunta 8 372 29 Portstewart Londonderryn kreivikunta 7 803 30 Newcastle Downin kreivikunta 7 444 31 Warrenpoint Downin kreivikunta 7 000 32 Carryduff Downin kreivikunta 6 595 33 Donaghadee Downin kreivikunta 6 470 34 Portrush Antrimin kreivikunta 6 372 35 Kilkeel Downin kreivikunta 6 338 36 Ballynahinch Downin kreivikunta 5 364 37 Ballycastle Antrimin kreivikunta 5 089 38 Greenisland Antrimin kreivikunta 5 050 39 Dromore Downin kreivikunta 4 968 40 Randalstown Antrimin kreivikunta 4 956 41 Coalisland Tyronen kreivikunta 4 917 42 Crumlin Antrimin kreivikunta 4 259 43 Maghera Londonderryn kreivikunta 3 711 44 Whitehead Antrimin kreivikunta 3 702 45 Moira Downin kreivikunta 3 682 46 Hillsborough Downin kreivikunta 3 400 47 Eglinton Londonderryn kreivikunta 3 165 48 Ahoghill Antrimin kreivikunta 3 055 49 Tandragee Armaghin kreivikunta 3 050 50 Dungiven Londonderryn kreivikunta 2 993
Aigles de Nice

Aigles de Nice on ranskalainen jääkiekkoseura, joka pelaa maan pääsarjassa Ligue Magnusissa. == Joukkue kaudella 2024-2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Sopimus Syntymäpaikka 69 Lou Silighini L 2025 Niort, Ranska 70 Conrad Mölder L 2025 Tallinna, Viro Raphaël Garnier L 2025 Angers, Ranska Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 29 Yoan Salve L 2025 Rouen, Ranska 77 Marc-André Lévesque (A) R 2025 Longueuil, Québec, Kanada Harijs Brants L 2025 Valmiera, Latvia Louis Cirgues L 2025 Gap, Ranska Maxime Corvez R 2025 Grenoble, Ranska Leevi Karjalainen L 2025 Helsinki, Suomi Jules Lefebvre R 2025 Rouen, Ranska Sebastian Miedema L 2025 Gävle, Ruotsi Joona Tamminen L 2025 Lohja, Suomi Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 10 Sacha Legent R H Juniori Monaco, Monaco 11 Luka Kalan L KH 2025 Kranj, Slovenia 86 Alexis Sutor R LH 2025 Nizza, Ranska Daniels Bērziņš L KH 2025 Riika, Latvia Joseph Broutin L KH 2025 Saint-Pol-sur-Mer, Ranska Filip Dvořák R KH 2025 Brno, Tšekki Ondřej Kopta L VLH 2025 Plzeň, Tšekki Teemu Loizeau L LH 2025 Sallanches, Ranska Julien Msumbu R OLH 2025 Nantes, Ranska Hugo Nogaretto R LH Laina Grenoble, Ranska Hugo Proux L KH / VLH 2025 Cholet, Ranska Adam Raška L KH / VLH 2025 Kopřivnice, Tšekki Nicolas Ruel L VLH 2025 Saint-Martin-d’Hères, Ranska Marek Sloboda L VLH 2025 Bratislava, Slovakia Taavi Tiala L VLH 2025 Lestijärvi, Suomi === Joukkueenjohto === * Päävalmentaja: Frantisek Stolc * Apuvalmentaja: Pascal Margerit * Huoltopäällikkö: Mickael Roussel * Toimitusjohtaja: Stanislav Sutor Lähde: EliteProspectshttps://www.eliteprospects.com/team/1060/nice Viitattu 24.9.2021. == Lähteet == ==Aiheesta muualla== * Seuran viralliset kotisivut Luokka:Ranskalaiset jääkiekkoseurat Luokka:Nizza
Syksyn sävel -retro

Syksyn sävel -retro on vuonna 2012 MTV3-kanavalla esitetty suomalainen musiikkiviihde ohjelma. Ohjelman juonsi Tanja Huutonen. Sarja esitettiin uusintana vuonna 2013. == Katso myös == * Syksyn sävel Luokka:2010-luvun suomalaiset musiikkiohjelmat Luokka:MTV3:n televisio-ohjelmat
Nordstrandischmoor

Nordstrandischmoor on pieni saari, luoto (), Saksassa, Jyllannin niemimaan länsipuolella, Nordstrandin saaren pohjoispuolella. Saari kuuluu Nordstrandin kuntaan. Saarella on 18 asukasta. Saarelaisten elinkeinot ovat maatalous ja matkailu. Saarelle johtaa pengersilta, jolla kulkee rautatie, Lorenbahn. == Lähteet == == Aiheesta muualla == * Warften.jpg|Saaren talot on rakennettu keinotekoisille kummuille. Halligbahn Luettmoorsiel2.jpg|Lorenbahn kulkee marskimaan halki. Nordstrandischmoor-pjt7.jpg|Lorenbahnin sekajuna. Karte Nordstrandischmoor.png|Saarella on neljä maatilaa. Luokka:Pohjanmeri Luokka:Schleswig-Holsteinin saaret
Alexander Axén

Alexander Axén (s. 15. lokakuuta 1971) on ruotsalainen jalkapallovalmentaja ja entinen pelaaja. ==Ura== Axén aloitti jalkapalloilijan uransa 6-vuotiaana, kun hän liittyi Örebro SK:n juniorijoukkueeseen vuotta vanhempien ikäluokan joukkueeseen. ÖSK:n edustusmiehistöön Axén ei koskaan edennyt, mutta pelasi sittemmin Rynninge IK:ssa ja BK Forwardissa, jossa häntä valmensi Benny Lennartsson. Axén on kertonut, että Lennartssonista tuli hänen mentorinsa ja kokenut valmentaja on vaikuttanut paljon Axénin omaan uraan.ALEXANDER AXÉN – THE MAKING OF A COACH Totally Örebro. Viitattu 7.6.2016. Axén aloitti valmennusuransa vuonna 1998 Hovsta IF:ssa ja palasi entiseen seuraansa Rynningeen valmentajaksi vuonna 2000. Hän nosti joukkueen parhaimmillaan 2. divisioonaan vuonna 2005.Axén: Tränar inte ett lag i Göteborg igen Expressen. Viitattu 7.6.2016. Kaudella 2007 Axén työskenteli Benny Lennartssonin apuvalmentajana IK Startissa ja kauden jälkeen hän palasi kasvattajaseuransa Örebron palvelukseen Sixten Boströmin apuvalmentajaksi.Boström och Axén tar över Örebro Fotbollskanalen. Viitattu 7.6.2016. Kaksikko luotsasi ÖSK:n tukevasti Allsvenskanin keskikastiin seitsemänneksi. Kauden 2008 jälkeen Axén siirtyi GAISin päävalmentajaksi.Axén ny tränare i Gais Dagens Nyheter. Viitattu 7.6.2016. Axénin johdolla GAIS sijoittui parhaimmillaan Allsvenskanissa viidenneksi kaudella 2011, mutta menestys katosi nopeasti. Kaudella 2012 joukkue pelasi heikosti ja liigan hännille juuttunut seura erotti Axénin kesäkuussa 2012.Axén lämnar – då dissar experten ”Rolles” intåg i Gais FotbollDirekt.se. Viitattu 7.6.2016. Kaudeksi 2013 Axén teki paluun Örebro SK:n organisaatioon pelaajakehityksestä vastaavaksi valmentajaksi.Axén återvänder till Örebro SK i ny roll Expressen. Viitattu 7.6.2016. Kesäkuussa 2014 hänestä tuli seuran päävalmentaja.PER-OLA LJUNG LÄMNAR - ALEXANDER AXÉN NY HUVUDTRÄNARE ÖSK Fotboll. Viitattu 7.6.2016. Axénin johdolla seura kohensi peliesityksiään ja sijoittui lopulta kauden 2014 päätteeksi Allsvenskanissa kuudenneksi. Kaksi seuraavaa kautta sujuivat Örebrolta kehnommin ja sijoitus oli molemmilla kausilla yhdeksäs. Elokuussa 2017 Örebro ilmoitti, ettei Axén jatka päävalmentajana kauden jälkeen.Bekräftat: Alexander Axén lämnar ÖSK – förlänger inte kontraktet Axén jätti lopulta tehtävänsä jo elokuun lopussa Örebron ollessa liigassa sijalla 11.Axel Kjäll blir ny huvudtränare för Örebro SK ==Muuta== Axén on intohimoinen brittijalkapallon ystävä ja hän on ammentanut omaan valmennusfilosofiaansa elementtejä englantilaisseurojen pelitavoista. Hän on myös kertonut olleensa jo nuorena AIK:n kannattaja ja käyttäneensä 1980-1990-luvuilla lähes kaikki rahansa matkustaakseen AIK:n otteluihin.Axén: "Mitt liv var AIK" NA. Viitattu 7.6.2016. ==Lähteet== Luokka:Ruotsalaiset jalkapalloilijat Luokka:Ruotsalaiset jalkapallovalmentajat Luokka:Vuonna 1971 syntyneet Luokka:Elävät henkilöt
Tomás Rincón

Tomás Eduardo Rincón Hernández (s. 13. tammikuuta 1988 San Cristóbal) on venezuelalainen jalkapalloilija, joka edustaa Italian Serie A:ssa pelaavaa Torinoa. Oikeajalkainen Rincón on pelipaikaltaan puolustava keskikenttäpelaaja. Hän kuuluu myös Venezuelan jalkapallomaajoukkueeseen, jonka kapteenina hän toimii. == Ura == === Seurajoukkueura === Rincón aloitti uransa kotimaansa pääsarjan Zamora FC:ssä, jossa hän pelasi kaudella 2007–2008 33 ottelua osuen kerran. Kauden 2008–2009 hän pelasi saman sarjan Deportivo Táchirassa 19 ottelua. Tammikuussa 2009 Rincón siirtyi Saksan Bundesliigan Hamburger SV:hen ensin lainasopimuksella ja myöhemmin pysyvällä sopimuksella. Hän debytoi Bundesliigassa huhtikuussa 2009 Hoffenheimiä vastaan. Tuo oli hänen ainoa bundesliigaottelunsa kaudella 2008–2009. Samalla kaudella hän debytoi myös Eurooppa-liigassa. Yhteensä Rincón pelasi Hamburger SV:n paidassa vuosina 2009–2014 106 ottelua. Heinäkuussa 2014 Rincón siirtyi Italian Serie A:n Genoaan. Hän teki debyyttinsä seuran paidassa seuraavassa kuussa Napolia vastaan. Avauskaudellaan Rincónille kertyi 29 ottelua. Ensimmäisen maalinsa Genoan paidassa Rincón teki marraskuussa 2015 Sassuolon verkkoon. Kaudella 2015–2016 Rincón teki kolme maalia 33 ottelussa. Kolmannella kaudellaan hän pelasi Genoassa 16 liigaottelua ja siirtyi tammikuussa Juventukseen, jossa hän pelasi 13 Serie A -ottelua ja muutamia minuutteja kolmessa Mestarien liigan ottelussa. Elokuussa 2017 Rincón siirtyi lainalle Torinoon ja seuraavana kesänä hän solmi Torinon kanssa pysyvän sopimuksen. === Maajoukkueura === Rincón pelasi vuosina 2006–2007 kuusi ottelua Venezuelan alle 20-vuotiaiden jalkapallomaajoukkueessa. Venezuelan jalkapallomaajoukkueessa Rincón debytoi helmikuussa 2008 ystävyysottelussa Haitia vastaan.https://www.national- football-teams.com/player/24930/Tomas_Rincon.html Hän kuului Venezuelan vakiokokoonpanoon vuosien 2011, 2015, 2016 ja 2019 Copa Américassa. == Lähteet == Luokka:Venezuelalaiset jalkapalloilijat Luokka:Vuonna 1988 syntyneet Luokka:Elävät henkilöt
Tomi Karttunen

Tomi Petteri Karttunen (s. 10. joulukuuta 1969 Kangasala) on Suomen evankelis- luterilaisen Kirkkohallituksen ulkoasian osaston teologian ja ekumenian johtava asiantuntija (2008–). Hän on valmistunut Helsingin yliopistosta teologian lisensiaatiksi 2002 ja Joensuun yliopistosta teologian tohtoriksi 2004. Karttunen sai 2008 The John Templeton Award for a Theological Promise -palkinnon väitöskirjastaan.The John Templeton Award for Theological Promise Hän on myös Itä-Suomen yliopistossa systemaattisen teologian, erityisesti ekumeniikan dosentti, ja Helsingin yliopistossa dosentuurin alana on dogmatiikka. Karttunen on vihitty papiksi 1994, ja hän on toiminut pappina Seinäjoen, Alavuden, Someron, Luopioisten, Sahalahden ja Kangasalan seurakunnissa. Vuosina 2007–2008 hän toimi Joensuun yliopiston systemaattisen teologian vs. yliopistonlehtorina. Karttunen on toiminut Suomen evankelis- luterilaisen kirkon teologisten dialogien sihteerinä joulukuusta 2008 lukien. Hän on työskennellyt muun muassa luterilais-katolisen dialogidokumentin Communion in Growth. Declaration on the Church, Eucharist, and Ministry pääluonnostelijana ja työryhmän sihteerinä. Karttunen vastaa asiantuntijana Suomen evankelis-luterilaisen kirkon teologisista dialogeista ja ekumeenisesta teologiasta sekä toimii luterilais-anglikaanisen Porvoon kirkkoyhteisön yhteydenpitoryhmän jäsenenä, Luterilaisen maailmanliiton Wittenbergin keskuksen johtokunnassa sekä Kirkkojen maailmanneuvoston Faith and Order -komission konsulttina. Hän on myös Suomen Ekumeenisen Neuvoston hallituksen jäsen. __NOTOC__ == Julkaisuja == * 2004 – Die Polyphonie der Wirklichkeit: Erkenntnistheorie und Ontologie in der Theologie Dietrich Bonhoeffers. Theological Publications of the University of Joensuu 11. Diss. *2020 Armo avaa yhteyden. Suomen evankelis-luterilaisen kirkon oppikeskustelut ja käytännön ekumenia. Kirkko ja toiminta 87. *2020 Mitä on luterilaisuus? Kirkko, teologia ja yhteiskunta. Kirkon tutkimuskeskuksen verkkojulkaisuja 62. *2020 Ilmoitus, kirkko ja etiikka. Dietrich Bonhoefferin teologia . Suomalaisen teologisen kirjallisuusseuran julkaisuja 293. *2021 Ekumenian ajankohtaiskysymyksiä (toim. ja artikkeli: Luterilais-katolinen dialogi 1967- ja sen tulevaisuuden näkymät). Kirkon tutkimuskeskuksen verkkojulkaisuja 65. *Muusta tuotannosta ks. bibliografia 2021-1993. == Lähteet == * Suomen kirkon teologit 2010. * Suomen evankelis-luterilaisen kirkon kotisivu. * Ulkoasiain osaston teologisten asiain tiedotuslehti Reseptio. * Teologisen osaston dosentit. Itä-Suomen yliopisto. * The John Templeton Award for Theological Promise. Heidelbergin yliopisto. ===Viitteet=== Luokka:Elävät henkilöt Luokka:Vuonna 1969 syntyneet Luokka:Suomalaiset teologit
Tyrannosaurit

Tyrannosaurit (Tyrannosauroidea) on petodinosaurusten yläheimo. Tyrannosaurit ilmestyivät keskisellä jurakaudella 175 miljoonaa vuotta sitten. Ne olivat luultavasti ensin höyhenpeitteisiä pieniä petoja, mutta kehittyivät miljoonien vuosien saatossa myöhäisen liitukauden jättiläisiksi, kuten Tarbosaurus. Muita suuria tyrannosaureja olivat Yutyrannus ja Tyrannosaurus rex, joka oli myös tyrannosauruksista suurin. Tyrannosaurit kuolivat sukupuuttoon liitukauden lopulla tapahtuneessa joukkosukupuutossa 65 miljoonaa vuotta sitten. == Ulkonäkö == Tyrannosaureilla oli suuri kallo ja leuat suhteessa niiden ruumiinkokoon, pienet mutta vahvat eturaajat, joissa oli kaksi tai kolme varvasta, sekä pitkät, juoksemiseen soveltuneet jalat. Suurilla tyrannosaureilla leuat olivat hyvin voimakkaat, ja niitä reunustaneet kulmahampaat soveltuivat luiden murskaamiseen. Joillakin varhaisilla tyrannosaureilla oli päässään heltta: esimerkiksi Proceratosauruksella oli kuonon kärjessä pieni vahva heltta, joka saattoi tosin olla paljon pidempi. Höyhenpeitteisellä Guanlongilla saattoi olla kuonosta pään takaosaan kulkenut ontto heltta, jolla se ehkä houkutteli kumppania. == Lähteet == *
De la Gardien sotaretki

De la Gardien sotaretki oli vuosina 1609–1610 tapahtunut Jakob De la Gardien johtama sotaretki, jolla Ruotsi pyrki tukemaan Moskovan Venäjän valtaistuimelle noussutta Vasili Šuiskia. == Taustaa == Sotaretken taustana oli niin sanottu sekasorron aika, johon Venäjä oli joutunut Rurikin hallitsijasuvun sammuttua. Tämä mahdollisti Ruotsin ja Puolan sekaantumisen Venäjän sisäpolitiikkaan. Kumpikin valtio pyrki voimakeinoin tukemaan omaa ehdokastaan hallitsijaksi. Ruotsin ehdokkaana oli Vasili Šuiski, joka oli luvannut Viipurin sopimuksessa Ruotsille palkkioksi avusta Käkisalmen läänin. == Sota == Sotaretki alkoi 11. maaliskuuta 1609 Viipurista, kun Jakob De la Gardien johtama 5 000 miehen armeija aloitti marssinsa Kaprion, Iivananlinnan ja Novgorodin kautta kohti Moskovaa. Kaupunki miehitettiin 12. maaliskuuta 1610. Armeija kärsi kuitenkin Klušinon taistelussa 4. heinäkuuta 1610 murskaavan tappion puolalaisia vastaan, ja sen jäännökset joutuivat vetäytymään takaisin Ruotsin alueelle. Kun Venäjän valtaistuimelle noussut Puolan ehdokas Vladislav Vaasa kieltäytyi luovuttamasta Käkisalmen lääniä, Ruotsi aloitti Venäjää vastaan Inkerin sodan. == Katso myös == * Viipurin sopimus ==Lähteet== Luokka:1600-luvun sodat Luokka:1600-vuosikymmen Luokka:1610-luku Luokka:Suomen sodat Luokka:Ruotsin sodat Luokka:Venäjän sodat Luokka:Moskovan historia
Topias Koukkula

Topias Koukkula (s. 17. huhtikuuta 1996) on suomalainen kolmiloikkaaja ja pituushyppääjä. Koukkula edustaa Turun Urheiluliittoa ja hänen valmentajanaan toimii Johan Meriluoto. Kalevan kisoissa Koukkula on ollut kolmiloikassa parhaimmillaan hopealla 2018 tuloksella 15,72 ja 2022 tuloksella 16,01. Pronssia hän on saavuttanut vuonna 2015 tuloksella 15,43 m, vuonna 2017 tuloksella 15,51 m, vuonna 2019 tuloksella 16,12 m, vuonna 2020 tuloksella 15,88 m, vuonna 2021 ennätystään sivunneella tuloksella 16,14m ja vuonna 2023 tuloksella 15,81 m. Sisäratojen SM-kilpailuissa hän voitti pituushypyssä kultaa 2020 ennätyksellään 767. Kolmiloikassa hän saavutti kultaa 2022 tuloksella 15,75 ja hopeaa vuonna 2018. Alle 20-vuotiaiden Euroopan- mestaruuskilpailuissa 2015 Eskilstunassa Koukkula sijoittui kolmiloikassa kahdeksanneksi tuloksella 15,55 m. Koukkulan kolmiloikkaennätys on 30. kesäkuuta 2018 Jämsän kestävyysjuoksu-, pituus- ja 3-loikkakarnevaaleilla hypätty 16,14 m. Koukkula toimii Yleisurheilijat ry:n puheenjohtajana kaksivuotiskaudella 2023–2024. == Henkilökohtaiset ennätykset == :Lähde: Tilastopaja === Ulkoradoilla === * kolmiloikka: 16,14 m (Jämsä 2018) * pituushyppy: 762 cm (Orimattila 2020) === Sisäradoilla === * kolmiloikka: 15,95 m (Uppsala 2018) * pituushyppy: 767 cm (Tampere 2020) == Lähteet == Luokka:Suomalaiset kolmiloikkaajat Luokka:Suomalaiset pituushyppääjät Luokka:Vuonna 1996 syntyneet Luokka:Elävät henkilöt
L’eroe di Babilonia

L’eroe di Babilonia (”Babylonian sankari”; tai Hercule, héros de Babylone, ”Herkules, Babylonin sankari”) on vuonna 1963 valmistunut italialais- ranskalainen seikkailuelokuva. Tyylilajiltaan peplumia edustavan elokuvan on ohjannut Siro Marcellini. Sen pääosaa esittää yhdysvaltalainen Gordon Scott. ==Juoni== Persian kuninkaan Kyyroksen luona kasvanut prinssi Nippur palaa Babyloniin, jossa vallan on anastanut hänen julma serkkunsa Balthazar. Matkalla hän pelastaa juutalaistyttö Tamiran, joka on määrätty uhrattavaksi Ištar-jumalattarelle. Nippur ja hänen ystävänsä Namar saapuvat kaupunkiin, jossa he tapaavat Balthazarin hirmuvaltaan kyllästyneet salaliittolaiset. Balthazar ja tämän kaunis mutta petollinen liittolainen Ura yrittävät voittaa Nippurin puolelleen. Tämä joutuu pakenemaan ja kohtaa Kyyroksen, jonka joukot ovat saapuneet piirittämään Babylonia. Nippur palaa kaupunkiin, jossa hän joutuu vangiksi, mutta onnistuu lopulta järjestämään kapinan ja lyömään Balthazarin. Kyyroksen tukema Nippur nousee valtaistuimelle vierellään rakastamansa Tamira. ==Näyttelijät== ==Tuotanto== L’eroe di Babilonia on kuvattu laajakangastekniikalla Estmancolor-väreissä Incir De Paolisin studiolla Roomassa. Sen taistelukohtaukset on lainattu Lionello De Felicen elokuvasta Konstantinus Suuri. Ranskalaisessa versiossa sankarin nimenä on Herkules. Vaatimattomasti toteutetun elokuvan sekavaa juonta kompensoi runsas ja välillä varsin väkivaltainen toiminta. Gordon Scott teki samaan aikaan toisenkin samankaltaisen elokuvan Goliath e la schiava ribelle. == Lähteet == == Aiheesta muualla == * Luokka:Italialaiset historialliset seikkailuelokuvat Luokka:Ranskalaiset seikkailuelokuvat Luokka:Vuoden 1963 italialaiset elokuvat Luokka:Vuoden 1963 ranskalaiset elokuvat
Siro Marcellini

Siro Marcellini (s. 16. syyskuuta 1921 Genzano di Roma) on italialainen elokuvaohjaaja ja -käsikirjoittaja. Marcellini aloitti uransa teatteriohjaajana ja elokuvien apuohjaajana. Hänen ensimmäinen itsenäinen elokuvaohjauksensa oli Siamo ricchi e poveri vuonna 1953. Marcellini ohjasi viihde-elokuvia, dokumentteja ja työskenteli pitkään televisiossa. Hän käytti myös taiteilijanimiä Omar Hopkins ja Sean Markson. ==Elokuvia== * L’eroe di Babilonia, 1963 ==Lähteet== ==Aiheesta muualla== * Internet Movie Database: Siro Marcellini Luokka:Italialaiset elokuvaohjaajat Luokka:Italialaiset elokuvakäsikirjoittajat Luokka:Vuonna 1921 syntyneet Luokka:Mahdollisesti elävät henkilöt
Kuulas

Kuulas on suomalainen yhtye, joka perustettiin Helsingissä vuonna 2011. Yhtyeen solisti Heidi Puurula on laulanut 1990-luvulla Aikakone-yhtyeessä. Hän toimi yhtyeessä taiteilijanimellä ”Vera” sekä laulajana että kappaleiden sanoittajana. Aikakoneen jälkeen Puurula alkoi suunnitella kokonaan uudenlaista kokoonpanoa, jonka musiikissa kuuluisi akustisten soittimien yhdistyminen elektroniseen maisemaan. Jyllinmaa ja Puurula loivat kappaleita, joiden tyylilajille annettiin nimeksi "runopop". Myöhemmin kokoonpanoon liittyi muun muassa Chisun yhtyeessä kosketinsoittimia soittava Emilia Takayama. Takayama vastaa suurelta osin Kuulas-kappaleiden koskettimista ja sovituksista. Vuonna 2014 yhtyeen lisätuottajaksi ryhtyi Kalle Sundström. Kuulas-yhtyeen ensimmäinen albumi Kuupuutarha ilmeistyi 27. toukokuuta 2016. == Yhtyeen jäsenet == * Heidi Puurula, laulu * Emilia Takayama, koskettimet, ohjelmointi, taustalaulu * Susanna Jyllinmaa, sello, taustalaulu == Aiheesta muualla: == * Kuulas Facebookissa * Kuulasmusic Youtubessa Luokka:Suomalaiset popyhtyeet
Sätra brunn (virkistyspaikka)

pienoiskuva|Sätra brunnin kirkko pienoiskuva|Uusi kylpylärakennus Sätra brunn on vuonna 1700 avattu kylpylä Salan kunnassa Västmanlandin lääni Ruotsissa. Sätra brunn on yksi Ruotsin vanhimmista terveyskylpylöistä. Alueella on sata rakennusta. Sätra brunnin omistaja vuodesta 2002 alkaen on Sätra Brunn taloudellinen yhdistys. Liiketoiminta koostuu pääasiassa konferensseissa, kylpylästä ja majoituksesta, jota varten on noin 130 huonetta ja ravintola. Laitoksen sisällä on myös kesäkirkko. Alueella toimii myös yrityksiä vuokratiloissa, esimerkiksi taide ja käsityö yrityksiä, kesäkahvila, eläinlääkäri ja taidegalleria. Alueella järjestetään konsertteja, historiallisia kierroksia ja markkinoita. Satra Brunn on myös suosittu paikka juhannuksen viettoon. == Rakennukset == File:Brunnshuset, Sätra brunn 3503.jpg| File:Badanstalten Sätra brunn.JPG| File:Stora Broarne Sätra brunn.JPG|Suuri Broarne File:Mellan torpet Sätra brunn.JPG|Välitorppa File:Bergabo Sätra brunn2.JPG|Bergabo File:Societetshuset Sätra brunn2.JPG|Seurojentalo File:Läkarstugan Sätra brunn2.JPG|Lääkärimökki == Katso myös == * Veden lähde ==Aiheesta muualla== * Sätra brunn: Verkkosivuilla Päivitetty 2016-06-07. * Sätra brunn: Brunnsmuseet Päivitetty 2016-06-07. Luokka:Lääketieteen historia Luokka:Salan kunta Luokka:Kylpylät Luokka:Ruotsin rakennukset ja rakennelmat
Plasmiini

Plasmiini eli fibrinaasi tai fibrinolysiini on proteaaseihin kuuluva entsyymi, joka hydrolysoi useita proteiineja, erityisesti veren hyytymistä aiheuttavia fibriinejä. Plasmiinin aktivoijilla ja inhibiittoreilla on tämän vuoksi tärkeä rooli joko veren hyytymisen ehkäisyssä tai edistämisessä. Plasmiinin EC-numero on EC 3.4.21.7. ==Rakenne ja toiminta== Plasmiini on kahdesta aminohappoketjusta koostuva ja molekyylimassaltaan noin 82-90 kDa oleva proteiini. Se kuuluu glykoproteiineihin eli siinä on myös hiilihydraattiosa. Ihmisen elimistössä se esiintyy epäaktiivisena tsymogeenina plasminogeenina. Plasminogeeni aktivoituu plasmiiniksi sekä sisäsynteisten, että eräiden eksogeenisten tekijöiden vaikutuksesta. Sisäsyntyinen tekijä on esimerkiksi urokinaasientsyymi ja ulkoisia tekijöitä ovat muun muassa streptokinaasi, alteplaasi, anistreplaasi ja reteplaasi. Aktivoitumisen aikana plasminogeenin eräs arginiinin ja valiinin välinen peptidisidos hydrolysoituu. Aktivoijia voidaan käyttää lääketieteessä aktivoimaan fibrinolyysiä eli verihyytymien hydrolyysiä. Plasmiinin aktivoitumista estävät eräät proteiinit kuten antiplasmiini ja aprotiniini sekä eräät pienemmät molekyylit kuten traneksaamihappo ja aminokapronihappo.Hiremagalur N. Jayaram, Gupreet S. Ahluwalia & David A. Cooney:Enzyme Applications, Therapeutic, Kirk-Othmer Encyclopedia of Chemical Technology, John Wiley & Sons, New York, 2000. Viitattu 7.6.2016Jeanine M. Walenga, Walter P. Jeske, Peter Bacher & Jawed Fareed: Blood Coagulation and Anticoagulant Drugs, Kirk-Othmer Encyclopedia of Chemical Technology, John Wiley & Sons, New York, 2003. Viitattu 7.6.2016Georg-Burkhard Kresse: Enzymes, 6. Enzymes in Therapy, Ullmann's Encyclopedia of Industrial Chemistry, John Wiley & Sons, New York, 2008. Viitattu 7.6.2016 Plasmiini hajottaa entsyymien arginiinin ja lysiinin välisiä peptidisidoksia ja eräitä esterisidoksia. Paitsi fibriiniä entsyymi kykenee hydrolysoimaan myös eräitä muita proteiineja esimerkiksi kaseiinia, fibronektiiniä, laminiinia, kininogeeniä ja proinsuliinia. Reaktiossa välivaiheena on asyylientsyymi-intermediaatti. ==Lähteet== Luokka:Hydrolaasit Luokka:Trombolyytit
Jean-François Gillet

Jean-François Gillet (s. 31. toukokuuta 1979 Liège, Belgia) on belgialainen jalkapalloilija. Hän pelaa maalivahtina. Hänen nykyinen seuransa on KV Mechelen, jossa hän on lainalla Cataniasta. Suurimman osan urastaan hän on pelannut AS Barissa. Muita Gilletin edustamia seuroja ovat Standard Liège, Monza, Treviso, Bologna ja Torino. Gillet aloitti uransa Standard Liège, jossa hän pelasi myös juniorina. Hän pelasi ensimmäisen ammattilaisottelunsa 17–vuotiaana vuonna 1996. Vuonna 1999 hän siirtyi Monzaan. Heinäkuussa 2000 AS Bari maksoi Gilletistä noin 2,5 miljoonaa euroa. Vuonna 2003 hän kärähti nandrolonin käytöstä. Kaudella 2003–2004 Gillet pelasi lainalla Trevisossa. Vuonna 2011 Bari putosi Serie B:hen, jonka jälkeen Bologna osti Gilletin 1,4 miljoonalla eurolla. Pelattuaan yhden kauden Bolognassa Torino osti Gilletin noin kahden miljoonan euron siirtosummalla. Kesäkuussa 2013 Gillet tuomittiin sopupelistä kolmen vuoden ja seitsemän kuukauden kilpailukieltoon johtuen kahdesta ottelusta hänen pelattuaan vielä Barissa. Tammikuussa 2014 tuomio lyhennettiin 13 kuukauteen. Tammikuussa 2015 Calcio Catania osti Gilletin noin 200 tuhannella eurolla. Sopimus Catanian kanssa ulottuu kesäkuuhun 2017 saakka. Heinäkuussa 2015 hän siirtyi lainalle KV Mecheleniin. Gillet on pelannut muutamia otteluita Belgian maajoukkueessa. Hän pelasi ensimmäisen ottelunsa 5. syyskuuta 2009 Espanjaa vastaan. Viimeisimmän maaottelunsa hän on pelannut helmikuussa 2013 (tilanne 7. kesäkuuta 2016). Gillet on toiminut pääsääntöisesti maajoukkueessa varamaalivahtina. Hänet valittiin maajoukkueeseen EM-kilpailuihin 2016. == Lähteet == Luokka:Belgialaiset jalkapallomaalivahdit Luokka:Vuonna 1979 syntyneet Luokka:Dopingrikkomuksesta tuomitut jalkapalloilijat Luokka:Elävät henkilöt
Kōsuke Ōta

Kōsuke Ōta (; s. 23. heinäkuuta 1987 Tokio) on japanilainen jalkapalloilija, joka edustaa alankomaalaista SBV Vitesseä. Ōta teki maajoukkuedebyyttiinsä vuoden 2011 Aasian-mestaruuskilpailuiden karsintaottelussa Jemenin joukkuetta vastaan. ==Tilastot== Japanin maajoukkueessa Vuodet ottelut maalit 2010 1 0 2011 0 0 2012 0 0 2013 0 0 2014 3 0 2015 3 0 Yhteensä 7 0 ==Aiheesta muualla== *National Football Teams Luokka:Japanilaiset jalkapalloilijat Luokka:Vuonna 1987 syntyneet Luokka:Elävät henkilöt
Änättijärvi

Änättijärvi on monihaarainen järvi Sotkamon reitin alkupäässä. Se sijaitsee Kuhmossa lähellä Venäjän rajaa. Sen pinta-ala on 24 neliökilometriä. Järvi laskee Lentiiraan Änättikosken ja Aittokosken kautta.Facta 2001, WSOY 1986, 18. osa, palsta 749 == Lähteet == Luokka:Kuhmon järvet
Pellworm (kunta)

Pellworm on kunta Pohjois-Saksassa, Schleswig-Holsteinin osavaltiossa, Nordfrieslandin piirikunnassa. Kunta sijaitsee pääosin Pellwormin saarella, jonka lisäksi kuntaan kuuluvat Südfallin ja Süderoogin luodot (). Pellworm muodostaa yhdessä Gröden, Hallig Hoogen ja Langeneßin kuntien kanssa Amt Pellwormin kuntainliiton (). Asukkaita Nordstrandissa oli vuoden 2014 lopulla 1 158\. Kunnan pinta-ala on 37,44 km². == Lähteet == == Aiheesta muualla == * Pellwormin matkailusivut Luokka:Schleswig-Holsteinin kunnat
Saraburi

Saraburi on kaupunki Thaimaassa, Pa Sak -joen rannalla, noin 100 kilometriä maan pääkaupungista Bangkokista pohjoiskoilliseen. Saraburi on Saraburin provinssin pääkaupunki. Kaupungin asukasluku on noin 67 000, mikä tekee siitä Saraburin provinssin suurimman. == Lähteet == Luokka:Thaimaan kaupungit
Jukka Aalto

Jukka Matti Aalto (s. 1947) on suomalainen tekniikantutkija. Hän on ollut Oulun yliopiston rakennetekniikan professori 1988 alkaen ja myöhemmin Aalto- yliopiston professori vuoteen 2012. Hän tutki rakenteiden mekaniikkaa.Facta 2001, WSOY 1986, 18. osa, palsta Rakenteiden mekaniikan seura, 7.6.2016Professori Pentti Mäkeläisen ja Jukka Aallon läksiäisluentotilaisuus 15.6.2012 == Lähteet == Luokka:Suomalaiset insinöörit Luokka:Suomalaiset professorit Luokka:Oulun yliopiston professorit Luokka:Aalto-yliopiston professorit Luokka:Vuonna 1947 syntyneet Luokka:Elävät henkilöt
Pellworm

thumb|300x300px|Pellworm sijaitsee Jyllannin niemimaan länsirannikolla. Pellworm on Pohjanmeren rannikolla, Vattimerellä, Pohjois-Saksassa sijaitseva Pohjoisfriiseinsaariin kuuluva saari. Saaren pinta-ala on 37 neliökilometriä ja asukasluku noin 1 200. == Historiaa == Pellworm oli samaa saarta yhdessä Nordstrandin ja Nordstrandischmoorin saarien kanssa vuoteen 1634 saakka. Tällöin Nordstrandin saari huuhtoutui suurelta osin mereen ja jakaantui pienempiin osiin myrskyvuoksen aikana. == Lähteet == == Aiheesta muualla == Luftaufnahmen Nordseekueste 2012-05-by-RaBoe-088.jpg|Pellworm lännestä nähtynä. Leuchtturm Pellworm.jpg|Pellwormin majakka. PellwormFähre- pjt.jpg|Pellwormiin pääsee lautalla Nordstrandista. Deich Pellworm.jpg|Pellwormia suojaa pato. Luokka:Nordfriesland Luokka:Schleswig- Holsteinin saaret
Jukka Aaltonen

Jukka Hannu Jalmari Aaltonen (s. 1941) on suomalainen lääkäri ja Jyväskylän yliopiston perheterapian emeritusprofessori 1987–2005. Hän on tutkinut asuinympäristön ja mielenterveyden suhteita sekä perhekeskeisiä hoitomenetelmiä.Facta 2001, Täydennysosa 1990, WSOY 1990, s. 186Jäähyväisluennot 15.10. Jyväskylän yliopisto == Lähteet == Luokka:Suomalaiset lääkärit Luokka:Suomalaiset professorit Luokka:Jyväskylän yliopiston professorit Luokka:Vuonna 1941 syntyneet Luokka:Elävät henkilöt
Phetchaburi

Phetchaburi on kaupunki Thaimaassa, Siaminlahden rannalla. Se on samannimisen provinssin pääkaupunki. == Lähteet == Luokka:Thaimaan kaupungit
Kauko Aho

Kauko Johannes Aho (14. syyskuuta 1922 SoiniKuka kukin on 1978 (Runeberg.org) – 3. maaliskuuta 2009Tut.fi) oli suomalainen tekniikantutkija. Hän oli Tampereen teknillisen korkeakoulun koneensuunnittelun professori 1972–1987. Hän selvitteli muun muassa traktoreiden ergonomisten ominaisuuksien tutkimusmenetelmiä.Facta 2001, Täydennysosa 1990, WSOY 1990, s. 189 == Lähteet == Luokka:Suomalaiset insinöörit Luokka:Suomalaiset professorit Luokka:Tampereen teknillisen yliopiston professorit Luokka:Vuonna 1922 syntyneet Luokka:Vuonna 2009 kuolleet
Aianí

Aianí () on Kreikan kaupunki sekä samanniminen Kozánin kunnan kunnallisyksikkö (Δημοτική Ενότητα Αιανής, Dimotikí Enótita Aianís) ja entinen itsenäinen kunta. Se sijaitsee Kozánin alueyksikössä Länsi-Makedonian alueella. Koko kunnallisyksikön väkiluku on 3 429 ja varsinaisen Aianín kaupungin väkiluku 2 006 (vuonna 2011). Aianín kaupunki sijaitsee noin 16 kilometriä etelään Kozánista lähellä Polýfytos-tekojärven eteläpäätä. Aianín kunnallisyksikkö käsittää Kozánin kunnan eteläosan. == Historia == === Antiikki === Antiikin aikana nykyisen kaupungin paikalla sijaitsi Aianen kaupunki. Se oli Makedonian merkittävimpiin kuningaskuntiin kuuluneen Elimeian eli Elimiotiin pääkaupunki. Antiikin Aianen arkeologinen alue sijaitsee nykyisen kaupungin koillispuolella. Alueen löydöksiä esittelee Aianín arkeologinen museo. === Myöhempi historia === Aianí tunnetaan myös bysanttilaisaikaisista kirkoistaan, jotka on koristeltu hienoin seinämaalauksin. Merkittävimpiin kuuluu Neitsyt Marian kuolonuneen nukkumisen kirkko (Koimíseos tis Theotókou) 1000- tai 1100-luvulta. Nykyisen asutuksen alkuperäinen nimi oli Kallianí (Καλλιανή). Se nimettiin uudelleen antiikin Aianen mukaan vuonna 1926. Aianí oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kozánin kuntaan yhdessä Dimítrios Ypsilántiin, Elimeían ja Ellíspontoksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Aianín kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Agía Paraskeví Agía Paraskeví 637 Aianí Aianí 2 006 Chrómio Chrómio 92 Keraséa Keraséa 165 Kténi Kténi 73 Rodianí Rodianí 295 Rýmnio Rýmnio 161 Yhteensä: 3 429 == Lähteet == == Aiheesta muualla == Luokka:Kozáni Luokka:Länsi-Makedonian entiset kunnat Luokka:Länsi-Makedonian kaupungit
Alykés

Alykés (; myös Alikés; virallisesti Δημοτική Ενότητα Αλυκών, Dimotikí Enótita Alykón) on yksi Zákynthoksen kunnan kunnallisyksiköistä ja entinen itsenäinen Kreikan kunta. Se sijaitsee Zákynthoksen alueyksikössä Jooniansaarten alueella. Kunnallisyksikön väkiluku on 5 203 (vuonna 2011). Alykés käsittää alueen Zákynthoksen saaren koillisrannikolla. Kunnallisyksikön suurin asutus on Katastárin kylä. Alykés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zákynthoksen kuntaan yhdessä Arkádioin, Artemisían, Elátian ja Laganáksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Alykéen kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Ágios Dimítrios Ágios Dimítrios 531 Drákas 84 Alikanás Alikanás 441 Áno Gerakári Alónia 526 Áno Gerakári 176 Kastélia 7 Kallithéa Kallithéa 238 Katastári Katastári 1 378 Káto Gerakári Káto Gerakári 347 Méso Gerakári Méso Gerakári 227 Psaroú 164 Pigadákia Pigadákia 431 Skoulikádo Skoulikádo 653 Yhteensä: 5 203 == Lähteet == Luokka:Jooniansaarten entiset kunnat Luokka:Zákynthos
Andrítsaina

Andrítsaina (; myös Andrítsena) on Kreikan kylä sekä samanniminen Andrítsaina- Kréstenan kunnan kunnallisyksikkö (Δημοτική Ενότητα Ανδρίτσαινας/Ανδριτσαίνης, Dimotikí Enótita Andrítsainas/Andritsaínis) ja entinen itsenäinen kunta. Se sijaitsee Eliksen alueyksikössä Länsi-Kreikan alueella. Koko kunnallisyksikön väkiluku on 1 798 ja varsinaisen Andrítsainan kylän väkiluku 795 (vuonna 2011). Andrítsainan kylä sijaitsee Peloponnesoksen niemimaan lounaisosan sisämaassa linnuntietä noin 55 kilometriä Archaía Olympíasta ja noin 75 kilometriä Pýrgoksesta kaakkoon. Andrítsainan tiedetään olleen olemassa viimeistään 1100–1200-luvuilla. Kylän rakennuskanta on perinteistä, ja siellä on muutamia historiallisia kartanoita. Kylän kirjastossa (Nikolopoúleios) on useita vanhoja käsikirjoituksia 1500- ja 1600-luvuilta sekä aineistoa liittyen Kreikan vapaustaisteluun, jossa kylä oli tärkeässä osassa. Kylässä on myös pieni kansatieteellinen museo. Andrítsainan kunnallisyksikkö käsittää Andrítsaina-Kréstenan kunnan itäosan. Kylän lähialueen tunnetuin nähtävyys on Apollon Epikurioksen temppeli antiikin Bassaissa. Andrítsaina oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Andrítsaina- Kréstenan kunnaksi yhdessä Alífeiran ja Skilloúntan kanssa, jolloin se muuttui uuden kunnan kunnallisyksiköksi. == Kunnallisyksikön osat == Andrítsainan kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Andrítsaina Andrítsaina 795 Kármio 21 Mýloi 26 Sykiés 14 Dafnoúla Chelidóni 6 Dafnoúla 127 Dragógi Dragógi 84 Kastroúgkaina 7 Plateía 6 Fanári Fanári 127 Koufópoulo Koufópoulo 21 Linístaina Linístaina 110 Matési Matési 109 Róvia Róvia 37 Sékoulas Balaíïka 58 Sékoulas 161 Theisóa Theisóa 89 Yhteensä: 1 798 == Lähteet == == Aiheesta muualla == Luokka:Andrítsaina-Kréstena Luokka:Länsi-Kreikan entiset kunnat Luokka:Länsi-Kreikan kylät
Apollónioi

Apollónioi (; myös Apollónii; virallisesti Δημοτική Ενότητα Απολλωνίων, Dimotikí Enótita Apolloníon) on yksi Lefkaksen kunnan kunnallisyksiköistä ja entinen itsenäinen Kreikan kunta. Se sijaitsee Lefkaksen alueyksikössä Jooniansaarten alueella. Kunnallisyksikön väkiluku on 2 768 (vuonna 2011). Apollónioin kunnallisyksikkö käsittää Lefkaksen saaren eteläosan. Sen suurin asutus on saaren etelärannikolla sijaitseva Vasilikín kylä, joka on saaren pääsatamia. Se oli myös lakkautetun kunnan kuntakeskus. Kunnallisyksikön alueeseen kuuluu myös muun muassa Lefkátaksen (myös Doukáto, Nirá) niemi, jossa sijaitsevat suositut Pórto Katsíkin ja Egkremnoín rannat. Niemessä sijaitsi antiikin aikana Apollonin temppeli, mistä kunnallisyksikkö on saanut nimensä. Apollónioi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lefkaksen kuntaan yhdessä Elloménoksen, Karyán, Kálamoksen, Kastóksen ja Sfakióteen kanssa, jolloin se muuttui uuden kunnan kunnallisyksiköksi. thumb|none|240px|Vasilikín kylä. == Kunnallisyksikön osat == Apollónioin kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ágios Ilías Ágios Ilías 125 Ágios Pétros Ágios Pétros 422 Pónti Agíou Pétrou 126 Atháni Ágios Nikólaos Nirás 9 Atháni 204 Chortáta Chortáta 100 Drágano Drágano 65 Panochóri 8 Évgiros Évgiros 57 Sývota 84 Komíli Komíli 40 Kontáraina Kontáraina 168 Marantochóri Marantochóri 330 Nikolís Manási 62 Nikolís 40 Sývros Sývros 379 Vasilikí Vasilikí 395 Vournikás Vournikás 154 Yhteensä: 2 768 == Lähteet == Luokka:Jooniansaarten entiset kunnat Luokka:Lefkas
Arkádioi

Arkádioi (; myös Arkádii; virallisesti Δημοτική Ενότητα Αρκαδίων, Dimotikí Enótita Arkadíon) on yksi Zákynthoksen kunnan kunnallisyksiköistä ja entinen itsenäinen Kreikan kunta. Se sijaitsee Zákynthoksen alueyksikössä Jooniansaarten alueella. Kunnallisyksikön väkiluku on 5 215 (vuonna 2011). Arkádioi käsittää alueen Zákynthoksen saaren itärannikolla. Kunnallisyksikön suurin asutus on Vanáton kylä. Arkádioi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zákynthoksen kuntaan yhdessä Alykéen, Artemisían, Elátian ja Laganáksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Arkádioin kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Ágios Kírykos Ágios Kírykos 733 Chamouzás 33 Kalipádo Kalipádo 709 Limontaíïka 20 Psaraíika 7 Kypséli Drosiá 92 Kypséli 532 Nerómylos 61 Plános Plános 742 Sarakinádo Sarakinádo 619 Tragáki Tragáki 622 Vanáto Vanáto 1 045 Yhteensä: 5 215 == Lähteet == Luokka:Jooniansaarten entiset kunnat Luokka:Zákynthos
Artemisía

Artemisía (; virallisesti Δημοτική Ενότητα Αρτεμισίων, Dimotikí Enótita Artemisíon) on yksi Zákynthoksen kunnan kunnallisyksiköistä ja entinen itsenäinen Kreikan kunta. Se sijaitsee Zákynthoksen alueyksikössä Jooniansaarten alueella. Kunnallisyksikön väkiluku on 4 612 (vuonna 2011). Artemisía käsittää alueen Zákynthoksen saaren länsirannikolla. Kunnallisyksikön suurin asutus on Machairádon kylä. Artemisía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zákynthoksen kuntaan yhdessä Alykéen, Arkádioin, Elátian ja Laganáksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Artemisían kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Agía Marína Agía Marína 164 Ágioi Pántes Ágioi Pántes 339 Ágios Léon Ágios Léon 393 Fteríni 7 Fiolítis Fiolítis 223 Galáro Galáro 278 Gýri Gýri 34 Koilioménos Koilioménos 391 Lagkadákia Lagkadákia 357 Lagópodo Lagópodo 483 Loúcha Loúcha 46 Machairádo Machairádo 941 Romíri Romíri 605 Vougiáto Melinádo 45 Vougiáto 306 Yhteensä: 4 612 == Lähteet == Luokka:Jooniansaarten entiset kunnat Luokka:Zákynthos
Egkremnoí

thumb|260px|Egkremnoín rantaa. Egkremnοí ( tai Εγκρεμνή, Egkremní; myös Egremní, Engremní) on ranta Lefkaksen saarella Kreikassa. Se sijaitsee saaren lounaisrannikolla Lefkátaksen niemellä noin 40 kilometriä Lefkaksen kaupungista lounaaseen, lähellä Athánin kylää. Egkremnοín rannan pituus on noin kaksi kilometriä ja sitä reunustavat jyrkät kalliot. Ranta on yksi Lefkaksen suosituimpia nähtävyyksiä ja turistikohteita. Ranta ja sinne johtanut tie vaurioituivat pahasti maanjäristyksessä ja sitä seuranneissa maanvyöryissä marraskuussa 2015. Hieman etelämpänä sijaitsee Pórto Katsíkin ranta. == Lähteet == == Aiheesta muualla == Luokka:Kreikan rannat Luokka:Lefkas
Samut Prakan

Samut Prakan on kaupunki Thaimaassa, Siaminlahden rannalla. Kaupungin kohdalla Chao Phraya -joki laskee mereen. Kaupunki sijaitsee pääkaupunki Bangkokin metropolialueella, ja se on Thaimaan toiseksi suurin kaupunki. Kaupungin asukasluku on noin 389 000. == Lähteet == Luokka:Thaimaan kaupungit
Elátia

Elátia (; virallisesti Δημοτική Ενότητα Ελατίων, Dimotikí Enótita Elatíon) on yksi Zákynthoksen kunnan kunnallisyksiköistä ja entinen itsenäinen Kreikan kunta. Se sijaitsee Zákynthoksen alueyksikössä Jooniansaarten alueella. Kunnallisyksikön väkiluku on 1 933 (vuonna 2011). Elátia käsittää Zákynthoksen saaren pohjoisosan. Kunnallisyksikön suurin asutus on Volímesin kylä. Elátia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zákynthoksen kuntaan yhdessä Alykéen, Arkádioin, Artemisían ja Laganáksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Elátian kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Anafonítria Ágios Ioánnis (saari) 0 Anafonítria 248 Áno Volímes Agía Thékli 36 Áno Volímes 262 Mikró Nisí 38 Skinária 63 Éxo Chóra Éxo Chóra 128 Kampí 59 Maríes Maríes 296 Orthoniés Koróni 10 Orthoniés 222 Volímes Ágios Andréas (saari) 0 Ágios Nikólaos 30 Askós 31 Eliés 26 Koríthi 48 Varvára 30 Volímes 406 Yhteensä: 1 933 == Lähteet == Luokka:Jooniansaarten entiset kunnat Luokka:Zákynthos
Elloménos

Elloménos (; virallisesti Δημοτική Ενότητα Ελλομένου, Dimotikí Enótita Elloménou) on yksi Lefkaksen kunnan kunnallisyksiköistä ja entinen itsenäinen Kreikan kunta. Se sijaitsee Lefkaksen alueyksikössä Jooniansaarten alueella. Kunnallisyksikön väkiluku on 3 570 (vuonna 2011). Elloménoksen kunnallisyksikkö käsittää osan Lefkaksen saaren itärannikosta. Sen suurin asutus on Nydrín kylä, joka on saaren merkittävin turismin keskus. Elloménos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lefkaksen kuntaan yhdessä Apollónioin, Karyán, Kálamoksen, Kastóksen ja Sfakióteen kanssa, jolloin se muuttui uuden kunnan kunnallisyksiköksi. == Kunnallisyksikön osat == Elloménoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Charadiátika Álatro 17 Charadiátika 142 Stenó 82 Fternó Fternó 181 Katochóri Desími 1 Katochóri 137 Neochóri Ágios Christóforos 138 Kallithéa 428 Madourí (saari) 0 Neochóri 36 Nydrí Nydrí 971 Ráchi 247 Platýstoma Perigiáli 315 Platýstoma 54 Póros Mikrós Gialós 40 Póros 192 Vafkerí Vafkerí 63 Vlychó Géni 86 Vlychó 440 Yhteensä: 3 570 == Lähteet == Luokka:Jooniansaarten entiset kunnat Luokka:Lefkas
Iolkós

Iolkós () on Kreikan kylä sekä samanniminen Vóloksen kunnan kunnallisyksikkö (Δημοτική Ενότητα Ιωλκού, Dimotikí Enótita Iolkoú) ja entinen itsenäinen kunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 2 138 ja varsinaisen Iolkóksen kylän väkiluku 112 (vuonna 2011). Iolkós sijaitsee noin kolme kilometriä itään Vóloksen keskustasta ja se on nykyisin Vóloksen esikaupunkialuetta. Kylä on perinyt nimensä muinaisesta Iolkoksesta, joka sijaitsi nykyisen näkemyksen mukaan kuitenkin eri paikassa Vóloksen länsipuolella lähellä nykyisestä Dimíniä. Iolkós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóloksen kuntaan yhdessä Agrián, Aisonían, Artémidan, Makrinítsan, Néa Anchíaloksen, Néa Ionían ja Portarián kanssa, jolloin se muuttui uuden kunnan kunnallisyksiköksi. == Kunnallisyksikön osat == Iolkóksen kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Ágios Onoúfrios Ágios Onoúfrios 475 Anakasiá Anakasiá 1 012 Áno Vólos Áno Vólos 539 Iolkós 112 Yhteensä: 2 138 == Lähteet == Luokka:Thessalian entiset kunnat Luokka:Thessalian kylät Luokka:Vólos
Karyá (Lefkas)

Karyá (; myös Kariá) on Kreikan kylä sekä samanniminen Lefkaksen kunnan kunnallisyksikkö (Δημοτική Ενότητα Καρυάς, Dimotikí Enótita Karyás) ja entinen itsenäinen kunta. Se sijaitsee Lefkaksen saarella Lefkaksen alueyksikössä Jooniansaarten alueella. Koko kunnallisyksikön väkiluku on 871 ja varsinaisen Karyán kylän väkiluku 589 (vuonna 2011). Karyán kylä sijaitsee Lefkaksen saaren keskiosan vuoristossa noin 500 metrin korkeudessa merenpinnasta ja noin 13 kilometriä lounaaseen saaren pääkaupungista Lefkaksen kaupungista. Karyá on arkkitehtuuriltaan perinteinen, ja se on suosittu päiväretkikohde turisteille. Kylä tunnetaan perinteisistä käsitöistään. Karyán kunnallisyksikkö käsittää alueen saaren keskiosissa. Karyá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lefkaksen kuntaan yhdessä Apollónioin, Elloménoksen, Kálamoksen, Kastóksen ja Sfakióteen kanssa, jolloin se muuttui uuden kunnan kunnallisyksiköksi. == Kunnallisyksikön osat == Karyán kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Egklouví Ammókampos 19 Egklouví 106 Karyá Karyá 589 Pigadisánoi Pigadisánoi 157 Yhteensä: 871 == Lähteet == == Aiheesta muualla == Luokka:Jooniansaarten entiset kunnat Luokka:Jooniansaarten kylät Luokka:Lefkas